Document ID: 31994R0281

ΚΑΝΟΝΙΣΜΟΣ (ΕΚ) αριθ. 281/94 ΤΗΣ ΕΠΙΤΡΟΠΗΣ της 8ης Φεβρουαρίου 1994 για την τροποποίηση των τιμών που καθορίζονται σε Ecu στον τομέα των προϊόντων της αλιείας, για την περίοδο 1994, συνεπεία των νομισματικών επανευθυγραμμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε από τον κανονισμό (ΕΚ) αριθ. 3528/93 (2), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 που αφορά τον καθορισμό των τιμών και των ποσών που καθορίζονται σε Ecu συνεπεία των νομισματικών επανευθυγραμμίσεων (3), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (4), και ιδίως το άρθρο 2,
Εκτιμώντας:
ότι, στον κανονισμό (ΕΟΚ) αριθ. αριθ. 3824/92 καταρτίσθηκε πίνακας των τιμών και των ποσών του τομέα των προϊόντων της αλιείας, στα οποία εφαρμόζεται ο συντελεστής 1,002583, ο οποίος καθορίζεται από τον κανονισμό (ΕΟΚ) αριθ. 537/93 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1331/93 (6)- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και των ποσών που προκύπτουν για κάθε σχετικό τομέα και τον καθορισμό της αξίας των εν λόγω μειωμένων τιμών-
ότι, στο ποσό που καθορίζεται σε Ecu από τον κανονισμό (ΕΟΚ) αριθ. 1658/93 του Συμβουλίου της 24ης Ιουνίου 1993 για τη θέσπιση ειδικού μέτρου υπέρ των παραγωγών κεφαλοπόδων που είναι εγκατεστημένοι στις Καναρίους Νήσους (7), πρέπει επίσης να εφαρμοσθεί ο ανωτέρω συντελεστής, δεδομένου ότι θεωρείται ως ενίσχυση στους παραγωγούς-
ότι, για την περίοδο 1993/94, η τιμή προσανατολισμού των προϊόντων της αλιείας έχουν καθορισθεί από τους κανονισμούς (ΕΚ) αριθ. 3353/93 του Συμβουλίου (8) και (ΕΚ) αριθ. 3354/93 του Συμβουλίου (9)- ότι η τιμή στην παραγωγή τόνων στην Κοινότητα καθορίστηκε από τον κανονισμό (ΕΚ) αριθ. 3355/93 του Συμβουλίου (10)- ότι οι τιμές απόσυρσης και πώλησης για την Κοινότητα έχουν καθοριστεί από τον κανονισμό (ΕΚ) αριθ. 3595/93 της Επιτροπής (11)- ότι οι τιμές αναγωγής έχουν καθοριστεί από τον κανονισμό (ΕΚ) αριθ. 3601/93 της Επιτροπής (12)- ότι η κατ' αποκοπή αξία για τα προϊόντα που αποσύρονται από την αγορά, η οποία υπεισέρχεται στον υπολογισμό της χρηματικής αντιστάθμισης και της σχετικής προκαταβολής, καθορίστηκε από τον κανονισμό (ΕΚ) αριθ. 3596/93 της Επιτροπής (13)- ότι η εγγυημένη ελάχιστη τιμή για τις σαρδέλες Ατλαντικού έχει καθοριστεί από τον κανονισμό (ΕΚ) αριθ. 3599/93 της Επιτροπής (14)- ότι το ποσό της εξισωτικής αποζημίωσης για τις σαρδέλες της Μεσογείου έχει καθοριστεί από τον κανονισμό (ΕΚ) αριθ. 3600/93 της Επιτροπής (15)- ότι η ετήσια ενίσχυση υπέρ των παραγωγών κεφαλοπόδων των Καναρίων Νήσων έχει καθοριστεί από τον κανονισμό (ΕΟΚ) αριθ. 1658/93-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές και τα ποσά που καθορίζονται σε Ecu για την αλιευτική περίοδο 1994 στον τομέα των προϊόντων της αλιείας και που μειώνονται σύμφωνα με το άρθρο 1 του κανονισμού (ΕΟΚ) αριθ. 3824/92 είναι τα αναφερόμενα στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Φεβρουαρίου 1994.

Labels: 2
6